《答吴浚仲》
元代·吴景奎

礼部文章惊海内，先生学业振家声。隐之泉水有清操，仲蔚蓬蒿无俗情。

天上麒麟初应瑞，榜中龙虎再题名。汉廷慎勿轻年少，政事书成属贾生。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。